Yhteinen ehdotus NEUVOSTON ASETUS Korean demokraattiseen kansantasavaltaan kohdistuvista rajoittavista toimenpiteistä annetun asetuksen (EY) N:o 329/2007 muuttamisesta /* JOIN/2013/025 final - 2013/0230 (NLE) */





PERUSTELUT (1) Maaliskuun 27. päivänä 2007 annetulla neuvoston asetuksella (EY) N:o 329/2007 pannaan täytäntöön Korean demokraattista kansantasavaltaa koskevista rajoittavista toimenpiteistä 22 päivänä joulukuuta 2010 annetussa neuvoston päätöksessä 2010/800/YUTP säädetyt toimenpiteet. Neuvosto hyväksyi 22 päivänä huhtikuuta 2013 päätöksen 2013/183/YUTP, jolla kumottiin ja korvattiin päätös 2010/800/YUTP. (2) Päätöksen 2013/183/YUTP mukaisesti unioni toteuttaa tarvittavat toimenpiteet määritelläkseen tuotteet, jotka sisällytetään asetuksen (EY) N:o 329/2007 2 ja 3 artiklassa tarkoitettuihin tavaraluetteloihin. Kyseisen asetuksen liitteessä I a olevaan luetteloon olisi lisättävä tuotteita. (3) Unionin ulkoasioiden ja turvallisuuspolitiikan korkea edustaja ja Euroopan komissio ehdottavat tämän vuoksi, että asetusta (EY) N:o 329/2007 muutetaan. 2013/0230 (NLE) Yhteinen ehdotus NEUVOSTON ASETUS Korean demokraattiseen kansantasavaltaan kohdistuvista rajoittavista toimenpiteistä annetun asetuksen (EY) N:o 329/2007 muuttamisesta EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 215 artiklan 1 kohdan, ottaa huomioon Korean demokraattista kansantasavaltaa koskevista rajoittavista toimenpiteistä ja päätöksen 2010/800/YUTP kumoamisesta annetun neuvoston päätöksen 2013/183/YUTP[1], ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen, sekä katsoo seuraavaa: (1) Asetuksen (EY) N:o 329/2007 liitteessä I luetellaan kaikki tuotteet, materiaalit, varusteet, tavarat ja teknologia, mukaan lukien ohjelmistot, jotka ovat 5 päivänä toukokuuta 2009 annetussa asetuksessa (EY) N:o 428/2009[2] määriteltyjä kaksikäyttötuotteita tai -teknologiaa ja joiden myynti, toimitus, siirto tai vienti millekään henkilölle, yhteisölle tai elimelle Korean demokraattisessa kansantasavallassa, jäljempänä 'Pohjois-Korea', tai siellä käytettäväksi on kielletty asetuksen (EY) N:o 329/2007 2 artiklan mukaisesti. (2) Liitteessä I a luetellaan muut tuotteet, materiaalit, varusteet, tavarat ja teknologia, jotka voisivat edistää Pohjois-Korean ydinaseohjelmia, muita joukkotuhoaseohjelmia tai ballististen ohjusten ohjelmia ja joiden myynti, toimitus, siirto ja vienti on myös kielletty. Unioni toteuttaa tarvittavat toimenpiteet määrittääkseen kyseiseen liitteeseen sisällytettävät tuotteet. (3) Asetuksen (EY) N:o 329/2007 liitteessä I a olevaa tuoteluetteloa olisi muutettava siten, että siihen lisätään tämän asetuksen liitteessä I luetellut tuotteet. (4) Sen vuoksi asetusta (EU) N:o 329/2007 olisi muutettava, ON HYVÄKSYNYT TÄMÄN ASETUKSEN: 1 artikla Muutetaan asetus (EY) N:o 329/2007 seuraavasti: Muutetaan asetuksen (EY) N:o 329/2007 liite I a tämän asetuksen liitteen tekstin mukaisesti. 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE Muutetaan asetuksen (EY) N:o 329/2007 liite I a seuraavasti: (1) Lisätään I.A1.024 kohdan jälkeen seuraavat kohdat: ”IA.A1.025 || Muut kuin 1C002 tai 1C202 kohdassa määritellyt tantaaliseokset || 1C002 1C202 IA.A1.026 || Muut kuin 1C011, 1C111 tai 1C234 kohdassa määritellyt zirkonium tai zirkoniumseokset || 1C011 1C111 1C234 I.A1.027 || Muut kuin puolustustarvikeluettelon 1C239 kohdassa määritellyt räjähteet, tai aineet tai seokset, jotka sisältävät yli 2 painoprosenttia tällaisia räjähteitä ja joiden kidetiheys on suurempi kuin 1,5 g/cm3 ja räjähdysnopeus yli 5 000 m/s.” || 1C239” (2) Korvataan I.A2.002 kohta seuraavasti: ”I.A2.002 || Muut kuin 2B001 tai 2B201 kohdassa määritellyt työstökoneet ja kaikki niiden yhdistelmät , jotka on tarkoitettu työstämään (tai leikkaamaan) metalleja, keraamisia aineita tai ”komposiitteja”, jotka valmistajan teknisten eritelmien mukaan voidaan varustaa ”numeerisella ohjauksella” ja joiden paikannustarkkuus on enintään (parempi) kuin 30 μm ISO 230/2:n (1988) (1) tai vastaavien kansallisten standardien mukaisesti minkä tahansa lineaarisen akselin suuntaan. || 2B001 2B201” (3) Lisätään I.A6.012 kohdan jälkeen seuraava kohta: ”IA.A6.013 || Muut kuin 6A005 tai 6A205 kohdassa määritellyt laserit. || 6A005 6A205” [1] EUVL L 111, 23.4.2013, s. 52. [2] EUVL L 134, 29.5.2009, s. 1.